Na temelju Odluke o odobravanju projekta nabave objekta za smještaj institucija Bosne i Hercegovine – Državne agencije za istrage i zaštitu u Banjoj Luci, VM broj 143/23 od 07.06.2023. godine, i članka 10a stavak (1) točka a) Zakona o javnim nabavama Bosne i Hercegovine („Službeni glasnik BiH“, br. 39/14 i 59/22), Povjerenstvo za provedbu postupka nabave/kupovine objekta za smještaj Državne agencije za istrage i zaštitu u Banjoj Luci objavljuje

**JAVNI POZIV ZA PODNOŠENJE PONUDA**

**ZA NABAVU/KUPOVINU OBJEKTA ZA SMJEŠTAJ INSTITUCIJA BOSNE I HERCEGOVINE – DRŽAVNE AGENCIJE ZA ISTRAGE I ZAŠTITU U BANJOJ LUCI**

**I –** **PREDMET JAVNOG POZIVA**

1. Predmet javnog poziva je prikupljanje ponuda za nabavu/kupovinu objekta za smještaj institucija Bosne i Hercegovine – Državne agencije za istrage i zaštitu u Banjoj Luci, procijenjene nabavne vrijednosti 5.800.000,00 KM s pripadajućim porezom.
2. Planirana dinamika potrošnje sredstava iz stavka (1) ove točke realizirat će se u sljedećim fazama:
3. u 2023. godini 3.480.000 KM;
4. u 2024 godini 2.320.000 KM.
5. Objekat koji je predmet kupovine mora ispunjavati sljedeće uvjete:
6. **OPĆI UVJETI**
7. Objekat mora biti lociran u užoj gradskoj zoni grada Banja Luka, blizu javnog prijevoza, maksimalna udaljenost od centra (Robna kuća ,,BOSKA,,) 3 (tri) km najbližom komunikacijom.
8. Potrebna površina prostora je minimalno 1.200 m2.
9. Objektu mora biti omogućen kolni i pješački pristup, kao i pristup za osobe sa poteškoćama u kretanju (ako takav pristup ne postoji, mora postojati mogućnost za njegovu jednostavnu izgradnju u fazi prilagođavanja objekta krajnjoj namjeni).
10. Objekat mora posjedovati glavni ulaz, kao i pomoćni ulaz i evakuacijske izlaze.
11. Objekat mora imati minimalno 25 parking mjesta na pripadajućoj parceli.
12. Parcela mora biti ograđena vanjskom zaštitnom ogradom od javnog prostora od susjednih objekata i ulice i njena površina sa pripadajućim objektom mora biti minimalne površine 1.800 m2.
13. Objekat mora biti odvojena fizička i infrastrukturna cjelina.
14. Objekat mora biti bez ikakvih opterećenja, sa riješenim imovinsko-pravnim odnosima, te posjedovati uporabnu dozvolu, građevinsku dozvolu i ostalu potrebnu tehničku dokumentaciju.
15. Objekat mora biti prostran, svijetao i funkcionalan za administrativnu uporabu sa funkcionalnim infrastrukturnim sustavima i instalacijama, ugradbenim mobilijarom (stolarskim i bravarskim pozicijama), podovima, stropovima. Ako se radi o starijem prostoru, mora se dovesti u stanje pune funkcionalnosti kao nov prostor.
16. Objekat mora imati osim stubišta za vertikalnu komunikaciju i lift u unutarnjosti objekta blizu službenog ulaza.
17. Objekat mora biti priključen na potrebne energente i to: električnu mrežu sa odgovarajućom instalacijom za potrebe korisnika sa minimalnom angažiranom snagom 250 kW, vodovodnu i kanalizacijsku mrežu, PTT i Internet mrežu, odnosno posjedovati svu unutarnju infrastrukturu, instalaciju, sustav hlađenja i grijanja i za iste imati zasebna mjerila, te mora imati sustav ventilacije u prostorijama koje nemaju mogućnost prirodne ventilacije – putem vanjskih otvora, protupožarnu zaštitu, kao i električnu rasvjetu u zoni objekta (vanjska rasvjeta).
18. Objekat mora biti funkcionalan i pogodan za smještaj Regionalnog ureda Banja Luka, useljiv i slobodan od stvari i ljudi u roku od 90 dana od dana potpisivanja ugovora, uz spremnost ponuđača da u istom roku, o svom trošku, uz konsultacije sa Agencijom, izvrši dodatno pregrađivanje prostorija i prilagođavanje za potrebe Agencije i osigura dodatnu infrastrukturu za novi raspored i priključna mjesta elektroinstalacija jake i slabe struje kao i ostale instalacije i potrebe Agencije, a sve sukladno potrebama navedenim u ostalim uvjetima (točka B.).
19. **OSTALI UVJETI**

1. Objekat treba da je višekatni (minimalno prizemlje i kat) građen od čvrstih materijala i armirano betonskim konstruktivnim sustavom, sa termoizolacijom na fasadi i svim propisanim standardima u građevinarstvu po pitanju izolacija, instalacija i završne obrade.
2. Svijetla visina uredskog prostora (između poda i stropa) treba da je minimalno 2.70 m, sa prostorom za polaganje instalacija minimalne visine 20 cm od završnog stropa do AB ploče.
3. Završna obrada stropa treba da je montažno demontažna, odnosno da se instalacijama u stropu može pristupiti (demontažom stropnih ploča ili revizioni otvor);
4. Objekat treba posjedovati minimalno 40 ureda različitih površina za zaposlenike i rukovodeće osoblje.
5. Treba postojati mogućnost formiranja dodatnih prostorija i to: jedne višenamjenske sale površine od najmanje 20 m2 i jedne veće višenamjenske sale površine od najmanje 30 m2, kao i prostora pisarnice površine minimalne 20 m2 u prizemnom dijelu objekta;
6. Objekat mora posjedovati na svakom katu mokri čvor sa odvojenim ženskim i muškim toaletima i kabinama.
7. Objekat treba posjedovati server sobu sa mrežom, sa čvorištem u istoj, minimalne površine 12 m2,klimatiziranu neovisno od ostale klimatizacije objekta i propisno tehnički opremljenu za datu svrhu i namjenu ili mogućnost za izradu iste;
8. Objekat mora imati mogućnost formiranja arhivskog prostora, minimalno tri skladišna prostora u minimalnoj površini od po cca 20 m2 i četiri prostorije za istražne radnje i depozit.
9. Objekat mora imati prijavnicu na ulazu u parcelu ili mogućnost njene izgradnje u fazi prilagođavanja objekta krajnjoj namjeni.
10. Objekat mora imati mogućnost instalacije videonadzora.
11. Objekat mora imati ostave i prostorije za osoblje, materijal i opremu u svrhu održavanja higijene prostora i servisne prostorije.
12. Objekat mora imati recepciju na ulazu u objekat sa dodatnom prostorijom koja može poslužiti i za smještaj osobe za osiguranje objekta i prostor za KDZ opremu.
13. Objekat mora imati poseban ulaz sa parkinga i poseban službeni ulaz kao i VIP ulaz;
14. Objekat mora imati adekvatnu prostoriju za smještaj agregata.
15. Objekat mora imati kafeteriju (bife) u kojoj se mogu služiti hladni i topli napitci.

**Potrebna dokumentacija za tehnički dio ponude**

Pored dokaza o ispunjavanju uvjeta iz točke 1. stavak (3) Javnog poziva, ponuđač je dužan dostaviti i sljedeću dokumentaciju:

1. naziv/ime i prezime i točna adresa (kontakt telefon i ime odgovorne osobe ponuđača);
2. ovjerenu i potpisanu specifikaciju priloženih dokumenata u tehničkom dijelu ponude, sačinjenu po rednim brojevima, sa naznakom ukupnog broja priloženih dokumenata;
3. kraći tehnički opis prostora koji treba sadržavati točnu adresu, godinu izgradnje, opis građevine i materijalizaciju objekta, tabelarni pregled bruto i neto površina, opis povezanosti sa prometnicama, kratak sadržaj prostora, katnost, podatke o površini prostora (bruto, neto i korisna površina), podatke o infrastrukturi i sustavima u objektu i u granicama parcele, sadržaj tip, vrsta i kapaciteti s točnim načinom priključka na električnu energiju, vodovod, kanalizaciju, grijanje, PTT i ostale priključke;
4. elektroenergetska saglasnost ili dokaz o angažiranoj snazi (ovjerena preslika ne starija od tri mjeseca).
5. situacija s lokacijom i položajem prostora u MJ 1:500 ili 1:1000 sa naznačenim granicama objekta i parcele;
6. projekat izvedenog stanja po svim fazama i snimak prostora, tj. projekat postojećeg stanja MJ 1:50 i 1:100, osnove svih etaža i fasade, sa ucrtanim dispozicijama, sadržajem svake etaže, bruto i neto i korisnu površinu svakog kata i korisnu površinu svakog prostora, presjek objekta u MJ 1:100;
7. fotografija prostora, unutarnjosti i vanjskog izgleda, u boji, formata A4;
8. uporabna dozvola i dokaz o namjeni prostora, original ili ovjerena preslika ne starija od tri mjeseca u momentu dostavljanja ponude;
9. original zemljišnoknjižnog izvatka, sa popisnim, vlasničkim i teretnim listom, ne starijim od 15 dana u momentu podnošenja ponude;
10. original izvod iz katastarskog plana sa oznakom prostora, ne stariji od tri mjeseca u momentu dostavljanja ponude.
11. izjava ponuđača da je suglasan da prostor prilagodi korisniku sukladno uvjetima navedenim u točki A. i točki B. uvjeta.

Pored potrebne dokumentacije za tehnički dio ponude ukoliko je vlasnik objekta:

1. fizička osoba – obvezno dostaviti presliku osobne iskaznice (ovjerena preslika ne starija od 15 dana u momentu podnošenja ponude) i potvrdu o mjestu prebivališta (original ili ovjerena preslika ne starija od 30 dana u momentu dostavljanja ponude);
2. pravna osoba – obvezno dostaviti „Izvod iz sudskog registra“ ili ekvivalentni dokument o registraciji pravne osobe koji izdaje nadležni sudbeni organ ili drugi organ (original ili ovjerena preslika ne starija od tri mjeseca u momentu dostavljanja ponude).

Osim navedenog, potrebno je dostaviti potvrdu nadležne porezne uprave ili ukoliko se radi o ponuđaču koji nije registriran u Bosni i Hercegovini, potvrdu ili izvod iz evidencije na temelju koje se može utvrditi da uredno izmiruje obveze za mirovinsko i invalidsko osiguranje i zdravstveno osiguranje (original ili ovjerena preslika ne starija od tri mjeseca u momentu dostavljanja ponude) i potvrdu nadležne/ih institucija o uredno izmirenim obvezama po temelju izravnih i neizravnih poreza (original ili ovjerena preslika ne starija od tri mjeseca u momentu dostavljanja ponude).

Napomena: U slučaju da ponuđači imaju zaključen sporazum o reprogramu obveza, odnosno odgođenom plaćanju po temelju doprinosa za mirovinsko-invalidsko osiguranje, zdravstveno osiguranje, izravne i neizravne poreze, dužni su dostaviti potvrdu nadležne institucije/a da ponuđač u predviđenoj dinamici izmiruje svoje reprogramirane obveze. Ukoliko je ponuđač zaključio sporazum o reprogramu obveza ili odgođenom plaćanju obveza i izvršio samo jednu uplatu obveza neposredno prije dostave ponude, ne smatra se da u predviđenoj dinamici izvršava svoje obveze i taj ponuđač neće biti kvalificiran u ovom postupku javnog poziva.

**Potrebna dokumentacija za financijski dio ponude:**

1. ovjerena i potpisana specifikacija priloženih dokumenata u financijskom dijelu ponude, sačinjena po rednim brojevima i sa naznakom ukupnog broja priloženih dokumenata;
2. ponuđena cijena u KM (konvertibilnim markama) po 1m2 neto površine objekta bez uračunatog iznosa pripadajućeg neizravnog poreza, ponuđena cijena u KM (konvertibilnim markama) po 1m2 neto površine objekta sa uračunatim iznosom pripadajućeg neizravnog poreza i ukupna cijena ponude sa uračunatim iznosom pripadajućeg neizravnog poreza;
3. ovjerena i potpisana izjava da objekat podliježe pod obračun poreza na dodanu vrijednost i porez na promet nepokretnosti ili da objekat ne podliježe pod obračun poreza na dodanu vrijednost i poreza na promet nepokretnosti;
4. ovjerena i potpisana izjava o opciji ponude, minimalno 90 dana od momenta podnošenja ponude;
5. ovjerena i potpisana izjava o prihvaćanju uvjeta i načina plaćanja prema planiranoj dinamici potrošnje sredstava koja je propisana Odlukom o odobravanju projekta nabave objekta za smještaj institucija Bosne i Hercegovine – Državne agencije za istrage i zaštitu u Banjoj Luci, VM broj 143/23 od 07. 06. 2023. godine;
6. jamstvo za ozbiljnost ponude u iznosu od 2% od ponuđene cijene sa PDV-om s rokom trajanja minimalno 120 dana. Jamstvo za ponudu mora biti u obliku bezuvjetne bankarske garancije, naplative na prvi poziv. Bezuvjetno bankarsko jamstvo treba biti validno tijekom cijelog perioda važenja ponude. Jamstvo za ponudu se mora dostaviti, posebno kuvertirano uz ponudu sa naznakom: „Originalno jamstvo za ozbiljnost ponude“. Jamstvo za ozbiljnost ponude dostavlja se u originalu, u zatvorenoj plastičnoj foliji (koja se npr. na vrhu zatvori naljepnicom na kojoj je stavljen pečat ponuđača ili se otvor na foliji zatvori jamstvenikom, a na mjesto vezivanja zalijepi naljepnica i otisne pečat ponuđača). Jamstvo ne smije biti ni na koji način oštećeno (bušenjem i sl.) jer probušeno ili oštećeno jamstvo se ne može naplatiti. Ugovorno tijelo može zahtijevati produženje jamstva za ozbiljnost ponude, te će se u tom slučaju pismeno obratiti ponuđačima za produženje. Jamstvo mora biti važeće cijelo vrijeme važenja ponude. U slučaju da ponuđači ne dostave pismenu suglasnost za produženje jamstva za ozbiljnost ponude, kao i produženo jamstvo za ozbiljnost ponude na rok koji je utvrdilo ugovorno tijelo, smatrat će se da je ponuđač odustao od ponude u Javnom pozivu. Ukoliko jamstvo za ozbiljnost ponude dostavlja grupa ponuđača, jamstvo za ozbiljnost ponude može dostaviti jedan član grupe, više članova grupe ili svi članovi grupe.

**II – PRAVO SUDJELOVANJA**

Pravo sudjelovanja po ovom javnom pozivu imaju sve fizičke i pravne osobe koje dostave kompletnu traženu dokumentaciju.

**III – DETALJNE INFORMACIJE**

Detaljne informacije za zainteresirane ponuđače u svezi s javnim pozivom mogu se dobiti svakog radnog dana od 10,00 do 15,00 sati u prostorijama Državne agencije za istrage i zaštitu, Nikole Tesle 59, Istočno Sarajevo, ured broj 228, na telefon 057/326 353, kontakt osoba tajnik Povjerenstva za nabavu/kupovinu objekta za smještaj institucija Bosne i Hercegovine - Državne agencije za istrage i zaštitu u Banjoj Luci.

**IV – KRITERIJI ZA DODJELU UGOVORA – OCJENA PONUDA**

Predviđeni kriteriji za ocjenu i odabir najpovoljnije ponude za objekat su:

1. ponuđena cijena ocjenjuje se sa maksimalno 40 bodova (potpuno funkcionalnog objekta prilagođenog smještaju institucija Bosne i Hercegovine);
2. kvalitet gradnje, estetske, funkcionalne i druge karakteristike objekta ocjenjuju se sa maksimalno 40 bodova;
3. lokacija, blizina lokacije u odnosu na sjedište središnje gradske zone i gradskog prijevoza ocjenjuje se sa maksimalno 20 bodova.

**V – SADRŽAJ I NAČIN DOSTAVE PONUDE**

Ponude se dostavljaju u dvije odvojene i posebno zapečaćene kuverte na navedenu adresu, a moraju sadržavati odvojen tehnički od financijskog dijela ponude, označenim kao „Tehnički dio ponude“ i „Financijski dio ponude“ sa imenom i prezimenom i kontakt telefonom ponuđača na poleđini obje kuverte.

Ponude sa naznakom: **„NE OTVARATI – PONUDA ZA NABAVU/KUPOVINU OBJEKTA ZA SMJEŠTAJ INSTITUCIJA BOSNE I HERCEGOVNE – DRŽAVNE AGENCIJE ZA ISTRAGE I ZAŠTITU U BANJOJ LUCI“**

Ponude je potrebno dostaviti putem pošte najkasnije do 31. 08. 2023. godine, a ukoliko se ponude dostavljaju osobno, najkasnije do 31. 08. 2023. godine do 17,00 sati, na adresu: Državna agencija za istrage i zaštitu, Nikole Tesle 59, Istočno Sarajevo, protokol. Ukoliko su ponude dostavljene nakon isteka roka određenog za podnošenje ponuda, ponude se neće razmatrati i bit će vraćene kao neotvorene.

 **VI – OTVARANJE PONUDA**

Povjerenstvo za provedbu postupka nabave/kupovine objekta, imenovano Odlukom Državne agencije za istrage i zaštitu izvršit će ocjenu ponuda koje su pristigle do naznačenog roka.

Ponuđači koji su podnijeli svoje ponude bit će obaviješteni o rezultatima odabira najpovoljnije ponude u roku od sedam dana od dana donošenja odluke o izboru najpovoljnijeg ponuđača, odnosno o razlozima neprihvatanja ponude.

**VII – OSTALO**

Ostali uvjeti u svezi s nabavom/kupovinom objekta regulirat će se posebnim ugovorom.

Shodno članku 10a stavak (1) točka a) Zakona o javnim nabavama Bosne i Hercegovine („Službeni glasnik BiH“, br. 39/14 i 59/22), na predmetni javni poziv ne primjenjuju se odredbe navedenog zakona.

Odabrani ponuđač dužan je prije potpisivanja kupoprodajnog Ugovora dostaviti projektnu dokumentaciju Državnoj agenciji za istrage i zaštitu u printanoj verziji (1x) i u elektronskoj verziji na CD (1x).

**VIII – INFORMACIJE O ZAŠTITI PRAVA PONUĐAČA**

Ponuđač koji je sudjelovao u postupku javnog poziva može, radi zaštite svojih prava, u roku osam dana od prijema pismene obavijesti o izboru najpovoljnijeg ponuđača, odnosno njegovom neizboru, Povjerenstvu za provedbu postupka nabave/kupovine objekta izjaviti priziv u pismenoj formi na nepravilnosti u postupku izbora. Nedopušten, nepravovremen ili priziv koji je izjavila neovlaštena osobe odbacuje se.

 **POVJERENSTVO**